Nøgleord

Sammendrag



Nøgleord

1. Annullationssøgsmål – fysiske eller juridiske personer – regelfastsættende retsakter, der omfatter eller ikke omfatter gennemførelsesforanstaltninger – begreb – retsmidler til prøvelse af sådanne retsakter – betingelser for søgsmål ved ulovlighedsindsigelse eller præjudiciel forelæggelse til vurdering af gyldighed

(Art. 19 TEU; art. 263, stk. 4, TEUF, art. 267 TEUF og 277 TEUF)

2. Annullationssøgsmål – fysiske eller juridiske personer – retsakter, som berører dem umiddelbart og individuelt – umiddelbart berørt – forordning nr. 222/2011 og nr. 293/2011 – sag anlagt af virksomheder, der ikke har egenskab af sukkerproducenter, og hvis retsstilling ikke er direkte berørt af de nævnte forordninger – afvisning

(Art. 263, stk. 4, TEUF; Kommissionens forordning nr. 222/2011, art. 1, art. 2, stk. 2 og 4, og art. 6 samt forordning nr. 293/2011)

3. Annullationssøgsmål – fysiske eller juridiske personer – regelfastsættende retsakter, der omfatter eller ikke omfatter gennemførelsesforanstaltninger – begreb – forordning nr. 302/2011 og nr. 393/2011 – virkninger skabt gennem retsakter vedtaget af de nationale myndigheder – retsakter, der omfatter gennemførelsesforanstaltninger

(Kommissionens forordning nr. 302/2011 og nr. 393/2011)

4. Grundlæggende rettigheder – ret til en effektiv domstolsbeskyttelse – prøvelse af lovligheden af Unionens retsakter – betingelser – denne ret beskyttet af Unionens retsinstanser eller af nationale retsinstanser afhængig af den anfægtede retsakts juridiske art – mulighed for at anvende et annullationssøgsmål eller en præjudiciel forelæggelse med henblik på at vurdere gyldigheden

(Art. 6, stk. 1, TEU og art. 19, stk. 1, TEU; art. 263, stk. 4, TEUF, art. 267 TEUF og 277 TEUF; Den Europæiske Unions charter om grundlæggende rettigheder, art. 47, art. 51, stk. 1, og art. 52, stk. 7)

5. Annullationssøgsmål – fysiske eller juridiske personer – retsakter, som berører dem umiddelbart og individuelt – individuel påvirkning af en retsakt af generel art – betingelser – gennemførelsesforordning nr. 393/2011 – den individuelle situation for de virksomheder, der ikke er taget hensyn til ved vedtagelsen af forordningen – ikke individuelt berørt

(Art. 263, stk. 4, TEUF; Kommissionens forordning nr. 393/2011, art. 1, stk. 1)

Sammendrag

1. Jf. afgørelsens tekst.

(jf. præmis 29-32)

2. For så vidt som appellanterne dels ikke har egenskab af sukkerproducenter i henhold til EU-forordningerne om ekstraordinære foranstaltninger med hensyn til at bringe sukker og isoglucose uden for kvoten i omsætning på EU’s marked, og disse forordninger dels ikke berører deres retsstilling direkte, er de ikke direkte berørte i den i artikel 263, stk. 4, sidste sætningsled, TEUF omhandlede forstand. Det følger heraf, at Retten begik en retlig fejl, eftersom den ikke undersøgte, om appellanterne var direkte berørt af de nævnte forordninger, og støttede afvisningen af søgsmålet på den omstændighed, at disse forordninger omfattede gennemførelsesforanstaltninger som omhandlet i artikel 263, stk. 4, sidste sætningsled, TEUF.

For så vidt som appellanterne ikke er direkte berørt af disse forordninger i den i artikel 263, stk. 4, sidste sætningsled, TEUF omhandlede forstand, kan denne fejl dog ikke medføre, at Rettens dom ophæves hvad angår afvisningen af søgsmålet mod de nævnte forordninger.

(jf. præmis 37-39)

3. For så vidt som forordning nr. 302/2011 om åbning af et toldkontingent for undtagelsesvis import af visse sukkermængder i produktionsåret 2010/11 og forordning nr. 393/2011 om fastsættelse af tildelingskoefficienten for udstedelse af de importlicenser, der er ansøgt om fra den 1. til den 7. april 2011 for sukkerprodukter under visse toldkontingenter, og suspension af indsendelse af ansøgninger om sådanne licenser, kun har de retlige virkninger i forhold til appellanterne gennem de af de nationale myndigheder vedtagne retsakter efter indgivelse af licensansøgninger i henhold til forordning nr. 302/2011, omfatter de nationale myndigheders afgørelser om tildeling af sådanne licenser, der i forhold til de berørte erhvervsdrivende benytter koefficienter fastsat ved forordning nr. 393/2011, samt afgørelser om hel eller delvis afvisning af licenser, følgelig gennemførelsesforanstaltninger i den i artikel 263, stk. 4, sidste sætningsled, TEUF omhandlede forstand. Denne konklusion kan ikke drages i tvivl af den angiveligt mekaniske art af foranstaltningerne truffet på nationalt plan, eftersom dette kriterium er irrelevant i den henseende.

(jf. præmis 40-42)

4. Jf. afgørelsens tekst.

(jf. præmis 43-50)

5. Eftersom en forordning er blevet vedtaget om ekstraordinære foranstaltninger med hensyn til at bringe sukker og isoglucose uden for kvoten i omsætning på EU’s marked, uden at der tages hensyn til appellanternes særlige egenskaber, men alene under hensyn til den omstændighed, at de mængder, der var omfattet af importlicensansøgningerne indgivet til de nationale myndigheder i en bestemt periode, oversteg den disponible mængde, og at der hverken er taget hensyn til disse ansøgninger eller appellanternes individuelle situation, er disse ikke individuelt berørt i den i artikel 263, stk. 4, TEUF omhandlede forstand.

(jf. præmis 66 og 67)